Es presenta el llibre de Rafael Roca "Un passeig per la història del Castell-Palau d'Alaquàs"
29/02/2008 14:40:00

# Es presenta el llibre de Rafael Roca "Un passeig per la història del Castell-Palau d'Alaquàs"

*   29/02/2008 14:40:00
*   [Imprimir](#)
*   Compartir
*    https://www.alaquas.org/documento.asp?id\_do=10391

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10391%2F0&title=Ajuntament%20d%27Alaqu%C3%A0s.%20Premsa.Es%20presenta%20el%20llibre%20de%20Rafael%20Roca%20%22Un%20passeig%20per%20la%20hist%C3%B2ria%20del%20Castell-Palau%20d%27Alaqu%C3%A0s%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10391/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10391/10391_Form_4.jpg)](https://www.alaquas.org/ficheros/documentos/2008/2/10391/10391_Form_10.jpg "<a href='https://www.alaquas.org/ficheros/documentos/2008/2/10391/10391_Form_10.jpg' target=_blank><i class='fa fa-external-link' aria-hidden='true'></i>.Es presenta el llibre de Rafael Roca \"Un passeig per la història del Castell-Palau d'Alaquàs\"</a>")

L'Alcalde d'Alaquàs i el director de la publicació local Quaderns d'Investigació van acompanyar l'autor del llibre en la seua presentació celebrada al Castell

El dijous 28 de febrer a la Sala la Ximeneia del Castell d'Alaquàs es va presentar el llibre "Un passeig per la història del Castell-Palau d'Alaquàs (1880-1975)" de l'autor i investigador alaquaser Rafael Roca. L'Alcalde d'Alaquàs, Jorge Alarte i el Director de la publicació d'història local, Quaderns d'Investigació, Enric Juan Redal, van acompanyar l'escriptor en la presentació oficial d'aquest nou llibre que recull la història del monument en un període determinant que va ser decisiu perquè el Castell d'Alaquàs fóra declarat monument històric nacional el 1918.

En la presentació es va posar de manifest la importància d'aquest nou treball d'història local que ha estat presentat un 28 de febrer, tot i coincidint amb el cinqué aniversari de la recuperació i l'obertura com a centre cultural del que és un dels monuments històrics de referència en tot l'Estat, el Castell d'Alaquàs. L'Alcalde d'Alaquàs, Jorge Alarte, va destacar en la seua intervenció el gran coneixement que tant el protagonista de l'obra com el director de Quaderns d'Investigació tenen sobre la història d'Alaquàs, i especialment sobre el Castell.

"Un passeig per la història del Castell-Palau d'Alaquàs (1880-1975)" està estructurat en els següents capítols: El descobriment del Castell (1880-1907); El primer intent d'enderrocament (1918); La demolició de la torre nord-oest (1928); El Castell durant el franquisme; El Castell i el paisatge de l'Horta; A l'ombra del Castell. A continuació es reprodueix també un recull amb els textos i els articles que en aquest període van ser publicats a la premsa, creant una opinió pública favorable a la conservació del monument.